The Wire

The Wire je americký kriminálno-dramatický seriál, ktorý vysielala americká stanica HBO od 2. júna 2002 do 9. marca 2008. Seriál má 5 sérií, dohromady 60 častí. Je zasadený v americkom meste Baltimore, v štáte Maryland. The Wire produkoval a prevažne aj písal David Simon, ktorý v meste pôsobil ako reportér a autor.

Napriek nízkej sledovanosti a žiadnym prestížnym oceneniam je The Wire mnohými kritikmi uznávaný ako jeden z najlepších televíznych dramatických seriálov všetkých čias. Seriál je chválený hlavne za realistické zobrazenie mestského života a neobyčajne do hĺbky rozoberané spoločenské a politické témy.

O seriáli
Každá séria sa zameriava na inú inštitúciu mesta Baltimore. Postupne teda: ilegálny obchod s drogami, systém mestského prístavu, mestské úrady a byrokracia, školský systém, a nakoniec tlačové média. Obsadenie seriálu sú prevažne herci, ktorí sú mimo seriálu neznámi, ako aj reálne osoby Baltimoru a Marylandu. Tvorca David Simon opísal, že seriál je napriek forme kriminálnej drámy hlavne o živote v americkom meste a o tom, ako spolu ľudia žijú, ako majú inštitúcie dopad na jednotlivcov, nezáležiac či je niekto policajt, prístavný robotník, drogový díler, politik, sudca alebo právnik, všetci nakoniec musia súperiť s inštitúciou, ktorej sú zaviazaní.

Dej
1. séria
Prvá séria predstaví dve hlavné skupiny postáv: policajný zbor Baltimoru a organizáciu, vedenú rodinou Baksdalovcov, ktorá obchoduje s drogami.

Vyšetrovanie započne, keď sa detektív Jimmy McNulty stretne so sudcom Danielom Phelanom potom, čo D'Angela Barksdala oslobodí súd od viny za vraždu potom, čo kľúčový svedok zmení svoju výpoveď. McNulty presvedčí Phelana, že svedok bol pravdepodobne zastrašovaný členmi drogového impéria, na ktorého čele stojí D'Angelov strýko, Avon Barksdale, keď počas súdu spoznal Avonovu pravú ruku, Stringera Bella. Taktiež Phelanovi povie, že nikto nevyšetruje kriminálnu aktivitu Barksalovcov, ktorí majú pod palcom značnú časť mestského obchodu s drogami a niekoľko nevyriešených vrážd.

Phelan si zoberie McNultyho slová k srdcu a sťažuje sa u vyšších predstavených policajného zboru, pričom ich natoľko zahanbí, že vytvoria jednotku, ktorá sa bude venovať vyšetrovaniu Barksdala. Ale vyšetrovanie je len zásterkou pre spokojnosť sudcu. Boj medzi motivovanými policajtami a ich nadriadenými je vidieť počas celej série s tým, že vyššie postavení sa často vyhrážajú narušením vyšetrovania. Vedúci vyšetrovania Cedric Daniels pôsobí ako prostredník medzi dvoma opozičnými skupinami polície.

Medzitým je organizovaný a obozretný gang Barksdalovcov rozobratý preskúmaný cez postavy na rôznych pozíciách organizácie. Gang neustále bojuje proti skupine lúpežníkov, na čele ktorej stojí Omar Little, a boje vyústia v smrť niektorých zúčastnených. D'Angelo je vnútorne v rozpore svedomím a kriminálnym životom, ktorý vedie.

Polícia má malý úspech s pouličným zatýkaním alebo so zabezpečením informátorov mimo Bubblesa, dobre známeho narkomana z West Side. Nakoniec sa vyšetrovanie začne uberať smerom elektronického sledovania, s odpočúvaním a klonovaním pagerov, aby sa infiltrovali cez všetky bezpečnostné opatrenia prijaté organizáciou Barksdalovcov. Toto vedie vyšetrovanie na miesta, ktoré veliaci dôstojníci dúfali, že sa im vyhnú, vrátane politických príspevkov. Keď je spolupracovník Avona Barksdala zatknutý štátnou políciou a ponúka spoluprácu, veliaci dôstojníci nariadia jednotke, aby poslala niekoho spolu s ním na zatýkaciu akciu a uzavrela prípad. Detektívka Kima Greggs je vážne zranená počas zásahu, čo vyvolá horlivú reakciu od ostatných z oddelenia. To spôsobí, že sledované gangy začnú mať podozrenie, že ich vyšetrujú.

Wallace je zavraždený jeho priateľmi z detstva Bodiem a Pootom na rozkaz Stringera Bella. D'Angelo Barksdale je nakoniec zatknutý z prepravu kilogramu heroínu, dozvedá sa o Wallacovej vražde a je pripravený svedčiť proti svojmu strýkovi a Stringerovi. Ale D'Angelova matka ho presvedčí, aby zrušil dohodu s políciou a za svoju rodinu čelil obvineniam. Jednotke sa podarí zatknúť Avona a nechá jedného zo svojich vojakov, Wee-Beya, aby sa priznal k väčšine z vrážd, z ktorých niektoré ani nespáchal. Stringer uniká trestnému stíhaniu a pritom vedie Barksdalovskú ríšu. Pre dôstojníkov, následky znepriatelenia svojich nadriadených sú závažné, Daniels prijal povýšenie a McNulty je prsunutý z vrážd do námornej jednotky.

Obsadenie
 Herec Postava 1. séria(2002) 2. séria(2003) 3. séria(2004) 4. séria(2006) 5. séria(2008)  Lance ReddickCedric Daniels Dominic WestJimmy McNulty Sonja SohnKima Greggs Clarke PetersLester Freamon Wendell PierceBunk Moreland Domenick LombardozziThomas "Herc" Hauk Seth GilliamEllis Carver John DomanWilliam Rawls Jim True-FrostRoland "Prez" Pryzbylewski Deirdre LovejoyRhonda Pearlman Michael K. WilliamsOmar Little Frankie FaisonErvin Burrell Andre RoyoBubbles Michael KostroffMaurice Levy Isiah Whitlock, Jr.Clay Davis Wood HarrisAvon Barksdale Avon Barksdale Corey Parker Robinson Leander SydnorLeander Sydnor J. D. WilliamsPreston "Bodie" Broadus Idris ElbaRussell "Stringer" Bell Larry Gilliard, Jr.D'Angelo Barksdale Robert WisdomHoward "Bunny" Colvin Amy RyanBeatrice "Beadie" Russell Paul Ben-Victor Spiros "Vondas" VondopoulosSpiros "Vondas" Vondopoulos Chris Bauer Frank Sobotka Aidan GillenTommy Carcetti Jamie HectorMarlo Stanfield Gbenga AkinnagbeChris Partlow Chad ColemanDennis "Cutty" Wise Glynn TurmanClarence Royce Reg E. CatheyNorman Wilson Tristan WildsMichael Lee Jermaine CrawfordDuquan "Dukie" Weems Neal HuffMichael Steintorf Clark Johnson Augustus Haynes Michelle Paress Alma Gutierrez Tom McCarthy Scott Templeton

Série a časti
 Séria Časti Pôvodne vysielané Premiéra série Finále série 1 13 2. jún 2002 8. september 2002 2 12 1. jún 2003 24. august 2003 3 12 19. september 2004 19. december 2004 4 13 10. september 2006 10. december 2006 5 10 6. január 2008 9. marec 2008

1. séria (2002)
No.#Pôvodný názovRéžia Scenár Premiéra

2. séria (2003)
No.#Pôvodný názovRéžia Scenár Premiéra

3. séria (2004)
No.#Pôvodný názovRéžia Scenár Premiéra

4. séria (2006)
No.#Pôvodný názovRéžia Scenár Premiéra

5. séria (2008)
No.#Pôvodný názovRéžia Scenár Premiéra

 Referencie 

Kategória:Televízne seriály USA
Kategória:Kriminálne televízne seriály
Kategória:Dramatické televízne seriály
Kategória:Televízne seriály z roku 2002
Kategória:Televízne seriály HBO